b'\n_START_ARTICLE_\n\xc4\x8cetrti lateranski koncil\n_START_SECTION_\nZgodovina\n_START_PARAGRAPH_\nPape\xc5\xbe Inocenc III. je \xc5\xbee ve\xc4\x8dkrat \xc5\xbeelel sklicati koncil za re\xc5\xa1evanje teko\xc4\x8dih vpra\xc5\xa1anj in za potrditev vodilne vloge Cerkve in pape\xc5\xbeev v tedanjem dru\xc5\xbebenem \xc5\xbeivljenju; ker so ga pri tem mnoge zadeve ovirale, je uspel po temeljiti pripravi sklicati ekumenski koncil \xc5\xa1ele proti koncu svojega kratkega in plodonosnega \xc5\xbeivljenja.\n_START_SECTION_\nPotek vesoljnega cerkvenega zbora\n_START_PARAGRAPH_\nNa sejah novembra 2015 so navzo\xc4\x8di koncilski o\xc4\x8detje brez dolgih razprav potrdili gradivo, ki je bilo \xc5\xbee vnaprej skrbno pripravljeno. _NEWLINE_\xc4\x8cetrti lateranski koncil je potekal v Lateranski pala\xc4\x8di od 11. do 30. novembra 1215 pod predsedstvom pape\xc5\xbea Inocenca III. ob navzo\xc4\x8dnosti tiso\xc4\x8d \xc5\xa1tiristo koncilskih o\xc4\x8detov: patriarhov, metropolitov, \xc5\xa1kofov, opatov in priorjev. Navzo\xc4\x8dih je bilo tudi veliko \xc5\xa1tevilo odposlancev vladarjev iz skoraj vseh kr\xc5\xa1\xc4\x8danskih de\xc5\xbeel. Tako velikemu \xc5\xa1tevilo navzo\xc4\x8dih je prispevala pape\xc5\xbeeva skrb, da je razposlal povabila po vseh de\xc5\xbeelah pravo\xc4\x8dasno: \xc5\xbee dve leti pred za\xc4\x8detkom koncila.  Katoli\xc5\xa1ka Cerkev ga \xc5\xa1teje za dvanajsti ekumenski koncil oziroma vesoljni cerkveni zbor. _NEWLINE_V 70 kanonih je koncil obnovil razne disciplinske dolo\xc4\x8dbe prej\xc5\xa1njih koncilov ali pokrajinskih sinod. Pozval je tudi na odpravo herezij, pa tudi na kri\xc5\xbearsko vojno zoper muslimane, ki so zasedli Sveto de\xc5\xbeelo in ovirajo ter nadlegujejo romarje pri obiskovanju svetih krajev.'